ຕາຍ 3,000 ກວ່າຄົນແລ້ວ ໃນເຫດການກໍ່ຄວາມຮຸນແຮງ ໃນຊູດານໃຕ້
ເທົ່າ​ເຖິງປັດຈຸບັນ​ນີ້ ​ໄດ້ນັບ​ຈໍານວນ​ຜູ້​ເສຍ​ຊີວິດ​ແລ້ວ​ມີ ​ແມ່ຍິງ​ແລະ ເດັກນ້ອຍ 2,182 ຄົນ ​ແລະຜູ້​ຊາຍ​ 959 ຄົນ.
ເຈົ້າໜ້າທີ່ຊູດານໃຕ້ທ້ອງຖິ່ນຄົນນຶ່ງ ກ່າວວ່າ ປະຊາຊົນ 3,000 ກວ່າຄົນ ຖືກຂ້າຕາຍໃນ ລະຫວ່າງເຫດການປະທະກັນຫລາຍບັ້ນ ທີ່ເກີດຂຶ້ນລະຫວ່າງພວກຊົນເຜົ່າ ເມື່ອອາທິດ ຜ່ານມາ ທີ່ລັດ Jonglei ທີ່ບໍ່ສະຫງົບສຸກນັ້ນ ທ່ານ Joshua Kronyi ຜູ້ປົກຄອງເມືອງ Pibor ຂອງລັດ Jonglei ກ່າວວ່າເທົ່າເຖິງປັດ ຈຸບັນນີ້ ໄດ້ນັບຈໍານວນຜູ້ເສຍຊີວິດແລ້ວມີ ແມ່ຍິງແລະ ເດັກນ້ອຍ 2,182 ຄົນ ແລະ ຜູ້ຊາຍ 959 ຄົນ ເມື່ອອາທິດຜ່ານມານີ້ ກຸ່ມຜູ້ຊາຍປະກອບອາທິດ 6,000 ຄົນກຸ່ມນຶ່ງ ຈາກເຂດຊົນເຜົ່າ Lou-Nuer ໄດ້ປະທະກັບພວກສະມາຊິກກຸ່ມຂູ່ແຂ່ງຊົນເຜົ່າ Murle ຢູ່ເຂດສອກຫລີກ ເມືອງ Pibor ພວກສູ້ລົບໄດ້ຖອຍໜີຫລັງ ຈາກກໍາລັງທະຫານຊູດານໃຕ້ເປີດສາກລະດົມ ຍິງໃສ່ ເມື່ອວັນພະຫັດວານນີ້ ອົງການສະຫະປະຊາຊາດກ່າວວ່າ ຕົນກໍາລົງຈະ ເສີມການມີໜ້າ ຂອງກໍາລັງຮັກສາສັນຕິພາບເພີ່ມຂຶ້ນໃນເມືອງ Pibor ເພື່ອຄໍ້າປະກັນ ບໍ່ໃຫ້ພວກໂຈມຕີ ຫວນຄືນມາໃນໝູ່ບ້ານອີກໄດ້ ຫລືເຈົ້າໜ້າທີ່ອົງການສະຫະປະຊາຊາດເທື່ອ ທ່ານ Herve Ladsous ຫົວໜ້າກໍາລັງຮັກ ສາສັນຕິພາບອົງການສະຫະປະ ຊາດ ກ່າວເມື່ອວັນພະຫັດວານນີ້ວ່າ ພວກກໍາລັງຮັກສາ ສັນຕິພາບທີ່ປະ ຈໍາຢູ່ໃນຂົງເຂດດັ່ງກ່າວ ໄດ້ເຫັນຊາກສົບຫລາຍສິບຄົນ ພວກຊາວບ້ານຫລາຍສິບພັນຄົນ ທີ່ຫລົບໜີການສູ້ລົບໄດ້ພາກັນກັບຕ່າວ ຄືນບ້ານ ແຕ່ ຫລາຍໆຄົນຕ້ອງການການປິ່ນປົວ ພ້ອມທັງອາຫານ ແລະ ນໍ້າ